Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 424

(4) Ha az (1)–(2) bekezdések szerint a perindításra kizárólagosan jogosult házastárs meghal, az általa megindított perben helyébe bárki beléphet, aki érvénytelenítési per indítására általában jogosult. 3:18. § [A perindítási jog személyes gyakorlása] A házasság érvénytelenítése iránt a pert a jogosultnak személyesen kell megindítania. Maga indíthat pert a korlátozottan cselekvõképes házastárs akkor is, ha cselekvõképességét a bíróság a házassággal összefüggõ jognyilatkozatok tekintetében korlátozta. 3:19. § [Az érvénytelenítési per alperesei] Az érvénytelenítési pert a házastársnak a másik házastárs ellen, az ügyésznek, valamint a per megindítására jogosult más személynek pedig mindkét házastárs ellen kell indítania. Ha az a fél, aki ellen a keresetet meg kellene indítani, már nem él, a keresetet a bíróság által kirendelt ügygondnok ellen kell elõterjeszteni. 3:20. § [A házasság érvényességének megállapítása] Az érvénytelenítési perre vonatkozó szabályok meg fele lõen irányadóak akkor is, ha annak megállapítása iránt indítanak pert, hogy a házasság érvényes.

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes